wannaphong/clean_thaiwikipedia huggingface dataset:
# แนวร่วมที่สอง
แนวร่วมที่สอง  เป็นแนวร่วมพันธมิตรระหว่างพรรคก๊กมินตั๋งและพรรคคอมมิวนิสต์จีน ในช่วงสงครามจีน-ญี่ปุ่นครั้งที่สอง ทั้งสองฝ่ายตกลงที่จะพักรบสงครามกลางเมืองจีน ในช่วงปี ค.ศ. 1937 จนถึง ค.ศ. 1946 

ในช่วงที่ญี่ปุ่นยึดครองแมนจูเรีย นายพล เจียงไคเช็ค เห็นว่าพรรคคอมมิวนิสต์จะเป็นภัยอันตรายใหญ่หลวงในอนาคต เขาจึงได้ปฏิเสธความร่วมมือกับพรรคคอมมิวนิสต์เพื่อที่จะขับไล่กองทัพญี่ปุ่นออกจากจีน เมื่อวันที่ 12 ธันวาคม ค.ศ. 1936 นายพลของพรรคก๊กมินตั๋งสองนาย คือ จาง เสวียเหลียง และ หยาง หู่เฉิง ได้ลักพาตัวนายเจียงไคเช็คและบีบบังคับให้เขายอมร่วมมือกับพรรคคอมมิวนิสต์ ทั้งสองฝ่ายจึงได้ตกลงที่จะยอมสงบศึกและร่วมมือกันสู้รบกับกองทัพจักรวรรดิญี่ปุ่น

พรรคคอมมิวนิสต์จีนเป็นเพียงผู้ก่อตั้งแนวร่วมแต่เพียงในนาม เพราะกองกำลังคอมมิวนิสต์พบเจอกับกองทัพญี่ปุ่นเพียงน้อยครั้ง แต่ได้แสดงให้เห็นถึงประสิทธิภาพการรบแบบกองโจร การร่วมมือกันอย่างจริงจังระหว่างทั้งพรรคก๊กมินตั๋งกับพรรคคอมมิวนิสต์จีนอยู่ในระดับต่ำสุด แม้กระทั่งยังอยู่ใต้สภาวะพักรบกัน แต่ว่าทั้งสองพรรคก็ยังพยายามแข่งขันกันเพื่อแย่งชิงดินแดนของจีน

สถานการณ์กลายเป็นความตึงเครียดระหว่างพรรคก๊กมินตั๋งและพรรคคอมมิวนิสต์จีนเมื่อเกิดการรบขึ้นระหว่างทั้งกองกำลังทั้งสองระหว่างปี ค.ศ. 1940 และ ค.ศ. 1941 นายพลเจียงไคเช็กต้องการให้กองทัพใหม่ที่สี่ของพรรคคอมมิวนิสต์ถอนตัวออกไปจากมณฑลอานฮุยและมณฑลเจียงซู ภายใต้แรงกดดันอย่างหนัก ผู้บัญชาการกองทัพใหม่ที่สี่ได้ประกาศถอนตัวแต่กลับถูกกองทัพชาตินิยมซุ่มโจมตีและพ่ายแพ้เมื่อถึงเดือนมกราคม 1941 เหตุการณ์ดังกล่าวได้ชื่อว่า กรณีกองทัพใหม่ที่สี่ ทำให้ฐานกำลังของพรรคคอมมิวนิสต์จีนในภาคกลางของประเทศอ่อนแอลง และเป็นการสิ้นสุดการให้ความร่วมมือกัน และนำไปสู่สงครามกลางเมืองอย่างหลีกเลี่ยงไม่ได้

ดินแดนที่ถูกกองทัพญี่ปุ่นยึดครอง กองกำลังพรรคก๊กมินตั๋งและพรรคคอมมิวนิสต์ได้ใช้กลศึกเพื่อรบกันเอง กองกำลังพรรคคอมมิวนิสต์สามารถทำลายหรือดูดกลืนกองทัพฝ่ายชาตินิยมหรือขับไล่กองกำลังเหล่านั้นไปสู่กองทัพญี่ปุ่น เมื่อสงครามโลกครั้งที่สองสิ้นสุดลง พรรคคอมมิวนิสต์จีนก็มีอิทธิพลอย่างมากในภาคเหนือของประเทศจีน (ยกเว้น แมนจูกัว เท่านั้น)
หมวดหมู่:การเมืองในสงครามโลกครั้งที่สอง
หมวดหมู่:สงครามกลางเมืองจีน
หมวดหมู่:สาธารณรัฐจีน (ค.ศ. 1912–1949)
หมวดหมู่:จีนในสงครามโลกครั้งที่สอง
# กบชะง่อนผาภูหลวง
กบชะง่อนผาภูหลวง  เป็นกบเฉพาะถิ่นชนิดใหม่ที่ค้นพบใน เขตรักษาพันธุ์สัตว์ป่าภูหลวง จังหวัดเลย http://www.thairath.co.th/news.php?section=agriculture&content=98612 ค้นพบโดย นายธัญญา จั่นอาจ จากองค์การพิพิธภัณฑ์วิทยาศาสตร์แห่งชาติ (อพวช.) 

ขนาดตัวยาว 63-96.5 มิลลิเมตร หัวแคบเรียว มีขนาดด้านยาวมากกว่าด้านกว้าง จุดกลางหน้าผาก เห็นได้ชัดเจนแผ่นหูเห็นได้ชัดเจน มีถุงใต้คางที่บริเวณมุมของคอ ปลายนิ้วขยายออกเป็นแผ่นขนาดใหญ่ ผิวหนังเรียบ ยกเว้นที่ผิวใต้ต้นขา มีตุ่มหยาบไม่มีต่อมที่โคนขาหน้า สันต่อมที่เหนือแผ่นหูเห็นไม่ชัด ไม่มีสันต่อมที่ขอบหลัง หัวและลำตัวด้านหลังสีเขียว ด้านข้างของหัวและสีข้างสีน้ำตาลเข้ม ผิวด้านท้ายของต้นขาหน้า ครึ่งด้านท้องของสีข้าง ผิวของต้นขา แข้ง และตีนดำพร้อมด้วยลวดลายสีเหลืองสด ขอบปากบนมีเส้นสีเหลือง ขอบปากล่างดำ ใต้คอมีแต้มสีน้ำตาล ถุงใต้คอดำ ท้องขาว แผ่นพังผืดที่ยึดระหว่างนิ้วตีนสีน้ำตาลอมม่วงพบอาศัยเฉพาะในบริเวณลำธารต้นน้ำในป่าดิบเขาของจังหวัดเลย ตัวเมียใหญ่กว่าตัวผู้ ประมาณ 10 มิลลิเมตร อาศัยบนต้นน้ำสูงเกิน 1,000 เมตรจากระดับน้ำทะเล พบตัวเมียน้อยกว่าตัวผู้
# เงื่อนผูกรั้ง
เงื่อนผูกรั้ง (Tarbuck Knot) ใช้ผูกแทนสายเต็นท์ยึดเสาธงเพื่อกันล้ม ใช้รั้งต้นไม้ เป็นเงื่อนเลื่อนให้ตึงและหย่อนได้ตามต้องการ

 ประโยชน์ 
 ใช้ยึดเสาเต็นท์ เสาธง สมอบก
 ใช้ผูกกับห่วงต่าง ๆ
# การสังหารหมู่ที่พอร์ตอาร์เทอร์ (แก้ความกำกวม)
การสังหารหมู่ที่พอร์ตอาร์เทอร์ อาจหมายถึง
 การสังหารหมู่พอร์ตอาร์เทอร์ (จีน) เป็นการฆ่าล้างเผ่าพันธุ์โดยกองทัพจักรวรรดิญี่ปุ่น ในวันที่ 21 พฤศจิกายน พ.ศ. 2437 มีชาวจีนตกเป็นเหยื่อสังเวยถึง 60,000 ศพโดยประมาณ
 การสังหารหมู่พอร์ตอาร์เทอร์ (ออสเตรเลีย) เป็นการสังหารหมู่ในเมืองพอร์ตอาร์เทอร์ รัฐแทสเมเนีย ประเทศออสเตรเลีย ในวันที่ 28 เมษายน พ.ศ. 2539
# เดอะมัมมี่ รีเทิร์น ฟื้นชีพกองทัพมัมมี่ล้างโลก
เดอะมัมมี่ รีเทิร์น ฟื้นชีพกองทัพมัมมี่ล้างโลก  เป็นภาพยนตร์ผจญภัยลำดับที่ 2 ในไตรภาคชุด เดอะ มัมมี่ กำกับและเขียนบทโดยสตีเฟน ซอมเมอส์ นำแสดงโดยเบรนแดน เฟรเซอร์, เรเชล ไวสซ์, อาร์โนลด์ วอสลู, จอห์น ฮันนาห์, แพทริเซีย เวลาสเกซ, ดเวย์น "เดอะ ร็อก" จอห์นสันและโอเดด เฟหร์ เป็นภาคต่อจาก เดอะ มัมมี่ คืนชีพคำสาปนรกล้างโลก (The Mummy) และเกี่ยวข้องกับภาพยนตร์ภาคแยก เดอะ สกอร์เปี้ยน คิง ศึกราชันย์แผ่นดินเดือด (The Scorpion King) ออกฉายในสหรัฐอเมริกาเมื่อวันที่ 4 พฤษภาคม ค.ศ. 2001

ภาพยนตร์เรื่องนี้ได้รับรางวัลทีนชอยส์อะวอดส์ สาขา Choice Sleazebag (ดเวย์น จอห์นสัน)Dwayne Johnson by Jen Jones, Jen Jones Donatelli - Google Books

 นักแสดงนำ 
 เบรนแดน เฟรเซอร์ รับบท ริค โอคอนเนลล์
 เรเชล ไวสซ์ รับบท เอฟเวอลีน คาร์นาแฮน โอคอนเนลล์/พระนางเนเฟอร์ทารี
 อาร์โนลด์ วอสลู รับบท อิมโฮเตป
 แพทริเซีย เวลาสเกซ รับบท อนัสซุนนามุน
 จอห์น ฮันนาห์ รับบท โจนาทาน คาร์นาแฮน
 โอเดด เฟหร์ รับบท อาร์เดท เบย์
 ดเวย์น "เดอะ ร็อก" จอห์นสัน รับบท ราชาแมงป่อง (มาทายูสแห่งอัคคัด)
# การพักรบตางกู
การพักรบตางกู  ,  เป็นการพักรบ ระหว่างประเทศจีนกับจักรวรรดิญี่ปุ่น ที่อำเภอตางกู เทียนจิน เมื่อวันที่ 31 พฤษภาคม ค.ศ. 1933 อย่างเป็นทางการ ภายหลังญี่ปุ่นรุกรานแมนจูเรียเมื่อสองปีที่แล้ว

 เบื้องหลัง 

หลังจาก กรณีมุกเดน เมื่อวันที่ 18 กันยายน ค.ศ. 1931 กองทัพคันโตของจักรวรรดิญี่ปุ่นรุกรานแมนจูเรีย และสามารถยึดครองแมนจูเรียทั้งหมดได้เมื่อถึงเดือนกุมภาพันธ์ 1932 จักรพรรดิผู่อี๋ จักรพรรดิพระองค์สุดท้ายแห่งราชวงศ์ชิง ผู้ซึ่งถูกเนรเทศในสัมปทานนครเทียนจิน กองทัพญี่ปุ่นได้เลือกให้พระองค์ขึ้นเป็นพระมหากษัตริย์แห่งแมนจูกัว ซึ่งอยู่ภายใต้การปกครองของกองทัพจักรวรรดิญี่ปุ่น ในเดือนมกราคม 1933 เพื่อที่จะรักษาแนวชายแดนด้านทิศใต้ กองทัพผสมญี่ปุ่น-แมนจูกัวได้รุกรานเรอเหอ และภายหลังยึดมณฑลนี้ได้ในเดือนมีนาคม กองทัพญี่ปุ่นยังได้กวาดล้างกองทัพชาตินิยมจีนไปทางทิศตะวันออกเฉียงเหนือ เอาชนะกองทัพจีนได้ที่กำแพงเมืองจีน และเข้าสู่มณฑลเหอเป่ย์

มหาอำนาจตะวันตกได้ประณามการกระทำของญี่ปุ่น แต่ก็ไม่เกิดผลอะไรขึ้น เมื่อสันนิบาตชาติประกาศให้ญี่ปุ่นยอมยุติความเคลื่อนไหวลง หลังจากนั้น ญี่ปุ่นไม่ปฏิบัติตาม และได้ถอนตัวออกจากความเป็นสมาชิกของสันนิบาตชาติ เมื่อปี 1933

ด้านกองทัพญี่ปุ่นยังไม่ได้รับพระบัญชาใหม่จากสมเด็จพระจักรพรรดิโชวะ กองทัพญี่ปุ่นยังไปไม่ถึงกำแพงเมืองจีนในตอนนี้ กองทัพญี่ปุ่นได้หยุดการรุกรานเมื่อเดือนพฤษภาคม 1933

 การเจรจา 

เมื่อวันที่ 22 พฤษภาคม 1933 ผู้แทนชาวจีนและชาวญี่ปุ่นได้เดินทางมาประชุมเพื่อหาทางเจรจายุติความขัดแย้งครั้งนี้ ฝ่ายญี่ปุ่นต้องการเขตปลอดทหาร ยาวตั้งแต่กำแพงเมืองจีนไปทางใต้กว่า 100 กิโลเมตร และจากปักกิ่งไปยังเทียนจิน รวมไปถึงให้ญี่ปุ่นครอบครองกำแพงเมืองจีนอีกด้วย โดยห้ามมิให้มีทหารของก๊กมินตั๋งแม้แต่นายเดียวอยู่ในเขตปลอดทหารแห่งนี้ และยังต้องอนุญาตให้ฝ่ายญี่ปุ่นมีเครื่องบินตรวจการณ์หรือกองทหารลาดตระเวนเพื่อรักษาข้อตกลงดังนี้ด้วย และประชาชนซึ่งอยู่ในเขตปลอดทหารนี้จะอยู่ภายใต้อำนาจของกองกำลังรักษาเขตปลอดทหาร

จากข้อตกลงดังกล่าวได้ก่อให้เกิดกองกำลังอาสาสมัครต่อต้านญี่ปุ่นจากกองกำลังรักษาสันติภาพที่ว่านี้ และแย่งอำนาจโดยที่รัฐบาลจีนและรัฐบาลญี่ปุ่นไม่อาจแก้ไขได้ หลังจากที่เจียงไคเช็คได้พ่ายแพ้ในการรบครั้งสำคัญหลายครั้งและสูญเสียเขตอิทธิพลให้แก่พรรคคอมมิวนิสต์จีน ซึ่งได้ทำให้เจียงไคเช็คมีความวิตกกังวลต่อพรรคคอมมิวนิสต์มากกว่าพวกญี่ปุ่นเสียอีก ดังนั้นรัฐบาลจีนจึงยอมรับข้อตกลงของญี่ปุ่นโดยไม่มีเงื่อนไข และนอกเหนือจากนั้น เขตปลอดทหารนี้ส่วนใหญ่จะเป็นดินแดนที่เหลืออยู่ของขุนศึกแห่งแมนจูเรีย จางเซวฺเหลียง

 ผลที่ตามมา 

การพักรบตางกูได้แสดงให้เห็นถึงการยอมรับในดินแดนแมนจูกัวของรัฐบาลก๊กมินตั๋ง ซึ่งได้รับบทเรียนสำคัญจากเรอเหอ การพักรบครั้งนี้ได้ยุติการสู้รบระหว่างจีนและญี่ปุ่นเป็นเวลาช่วงระยะเวลาหนึ่ง และความสัมพันธ์ของทั้งสองประเทศได้รับการฟื้นฟู เมื่อวันที่ 17 พฤษภาคม ค.ศ. 1935 สถานทูตชั้นสองของญี่ปุ่นในจีนได้เลื่อนสถานะขึ้นเป็นสถานทูต และเมื่อวันที่ 10 มิถุนายน 1935 ข้อตกลงเฮอ-อุเมสุสิ้นสุดลง ช่วงเวลาพักรบนี้ทำให้รัฐบาลของเจียงไคเช็คได้เรียกระดมพล และพยายามแผ่อิทธิพลไปยังพรรคคอมมิวนิสต์จีน แม้ว่าจะต้องแลกกับการเสียดินแดนทางภาคเหนือก็ตาม แต่ทว่า ความคิดเห็นของประชาชนจีนส่วนใหญ่ได้มองว่าข้อตกลงดังกล่าวเป็นการเอื้ออำนวยให้แก่ฝ่ายญี่ปุ่นและได้สร้างความอับอายให้แก่ประเทศชาติ ถึงแม้ว่าข้อตกลงจะเป็นการสร้างเขตปลอดทหารก็ตาม แต่ว่าอิทธิพลของญี่ปุ่นยังคงคุกคามดินแดนจีนอยู่ดี และได้กลายมาเป็นความจริงเมื่อญี่ปุ่นรุกรานจีนในสงครามจีน-ญี่ปุ่นครั้งที่สอง ในปี ค.ศ. 1937
# ฟรองซ์ไฟว์
จูชิ เซนไท ฟรองซ์ไฟว์  หรือ ชินเคน จูชิ ฟรองซ์ไฟว์  เป็นขบวนการนักสู้ฉบับฝรั่งเศส ผลิตขึ้นในปี ค.ศ. 2000 มีทั้งหมด 5 ตอน

ในตอนที่1-3 ฟรองซ์ไฟว์ จะใช้ชื่อว่า จูชิ เซนไท ฟรองซ์ไฟว์ และได้เปลี่ยนชื่อเป็น ชินเคน จูชิ ฟรองซ์ไฟว์   ในตอนที่4 เป็นต้นไป

 เนื้อเรื่อง 

 ตัวละคร 
 เรด โฟรมาจ (Red Fromage) / อองตวน เดอโชมซ์ (Antoine Deschaumes)
หัวหน้าทีมฟรองซ์ไฟว์ มีความสามารถในการชกมวย เป็นสมาชิกชุดแรกของฟรองซ์ไฟว์พร้อมกับ Aramis
คำว่า โฟร์เมจ มีความหมายถึง เนยแข็ง
 แบล็ค โบโจเลย์ (Black Beaujolais) / ฌอร์รี ดูรองด์ (Thierry Durand)
ชายหนุ่มผู้เงียบขรึม มีรสนิยมในการดื่มไวน์
คำว่า โบจูเร มีความหมายถึง ไวน์โบจูเร
 บลู อัคคอร์คเดออง (Blue Accordéon) / ออลแบร์ ดูมา (Albert Dumas)
ชายหนุ่มผู้มีความสามารถในการเล่นอาโคเดี่ยน
คำว่า อาโคเดี่ยน มีความหมายถึง accordion
ท่าไม้ตาย - บลู เอช ,ไชนิ่ง บลู สปาร์ค
 เยลโล่ บาเก็ต (Yellow Baguette) / ฌอง เพตรี (Jean Pétri)
ชายหนุ่มที่มีอายุน้อยที่สุดในกลุ่ม
คำว่า บาเก็ต มีความหมายถึง ขนมปัง (แท่งยาว)
 พิงค์ อะลา โหมด (Pink à la Mode) / แคทเธอรีน ฟองเทน (Catherine Fontaine)
หญิงสาวเพียงหนึ่งเดียวของกลุ่ม แอบชื่นชอบความเท่ห์ของซิลเวอร์
คำว่า อะลา โหมด มีความหมายถึง แฟชั่น
 ซิลเวอร์ มุสเก็ตแทร์ค (Silver Mousquetaire) / อารามิส เลอแคลร์ (Aramis Leclair)
นักรบปริศนาที่คอยช่วยเหลือฟรองซ์ไฟว์ในยามคับขัน แท้จริงแล้วเขาเป็นสมาชิกคนแรกของฟรองซ์ไฟว์ และยังเป็นเพื่อนของAntoine สมัยที่ร่วมงานกับศจ.Aristide แต่เนื่องจากอุบัติเหตุที่เกิดขึ้นกับคนรักของเขาและความเข้าใจผิดในตัวของAntoine ทำให้เขาหายสาบสูญไปในระยะเวลาหนึ่ง
ซิลเวอร์ เสียชีวิตในตอนที่4 เนื่องจากเอาตัวเข้ารับพลังของจักรพรรดิLEXOS แทน พิงค์
คำว่า มัสเก็ตเทียร์ มีความหมายถึง ทหาร musketeer 
 ตัวละครอื่น 
ศจ.Aristide Brugonde
ผู้สร้างฟรองซ์ไฟว์ โดยปกติจะทำงานที่บนยอดหอคอยไอเฟล 
มาการีน (Margarine)
หุ่นยนต์สาว ทำหน้าที่เป็นผู้ช่วยของศจ.Aristide
ชื่อของมาการีน มาจากคำว่า เนยเทียม

 อาวุธ และ อุปกรณ์ของ ฟรองซ์ไฟว์ 
บลู อาร์ช ธนูของบลู ใช้ในตอนที่1
พิงค์ ริบบ้อน ริบบิ้นของพิงค์ ใช้ในตอนที่1
ฟรองซ์ แคนนอน บาซูก้าของฟรองซ์ไฟว์ ใช้ในตอนที่1-2

 หุ่นยนต์ของฟรองซ์ไฟว์ 
ฟรองซ์ โรโบ เกิดจากการรวมร่างของ  ฟอลคอน D'Artagnan และ โยนออฟอาร์ค เม้านท์ 

 ยานรบ และ ฐานทัพ ของ ฟรองซ์ไฟว์ 
ฟอลคอน D'Artagnan
โยนออฟอาร์ค เม้านท์ 
แมชชีน Chanteclerc ยานสีเงินรูปร่างไก่ ปรากฏตัวในตอนที่3 เพื่อช่วยเหลือฟรองซ์ไฟว์
เจ็ท ชาร์เลอมาญ ยานแม่ของฟรองซ์ไฟว์

 จักรพรรดิ LEXOS 

 เพลงประกอบหนัง 
 เพลงเปิด 
Jushi sentai France Five (ตอนที่ 1-3)
Shinken Jushi France Five (ตอนที่4-5)
ขับร้องโดย คุชิดะ อากิระ

 เพลงปิด 
CINQ COULEURS TOUJOURS UNIES (ตอนที่1)
Mousquetaires, Enfants de la Terre

 รายชื่อตอน
# ...เบบีวันมอร์ไทม์ (อัลบั้ม)
...เบบีวันมอร์ไทม์  เป็นอัลบั้มสตูดิโอแรกของบริตนีย์ สเปียส์ ศิลปินเพลงป๊อปชื่อดังชาวอเมริกัน ออกจำหน่ายครั้งแรกเมื่อวันที่ 12 มกราคม พ.ศ. 2542 เป็นผลงานอำนวยการสร้างของ เดนนิซ ป็อป, แม็กซ์ มาร์ติน และไรมี่

 รายชื่อเพลงในอัลบั้ม 
 ด้านเอ 
 ...Baby One More Time
 (You Drive Me) Crazy
 Sometimes
 Soda Pop
 Born To Make You Happy
 From The Bottom Of My Broken Heart
 I Will Be There

 ด้านบี 
 I Will Still Love You (Featuring Don Phillip)
 Deep In My Heart[Only International]
 Thinkin' About You
 E-Mail My Heart
 The Beat Goes On

 เพลงพิเศษ 
 "I'll Never Stop Loving You"โบนัสแทร็คสำหรับประเทศในแถบเอเชียและออสเตรเลีย
 "Autumn Goodbye"1

 หมายเหตุและอ้างอิง
# คนเล็กของเล่นใหญ่
คนเล็กของเล่นใหญ่  เป็นภาพยนตร์นิยายวิทยาศาสตร์สัญชาติภาพยนตร์ฮ่องกง-จีน ที่ร่วมเขียน, ร่วมผลิต, นำแสดง และกำกับโดยโจว ซิงฉือ ภาพยนตร์เรื่องนี้ได้รับการเปิดตัว ณ วันที่ 31 มกราคม ค.ศ. 2008 ที่เขตบริหารพิเศษฮ่องกง รวมถึงได้รับการเปิดตัว ณ วันที่ 14 มีนาคม ค.ศ. 2008 ที่สหรัฐอเมริกา

นักแสดง
 บทบาท นักแสดงพากย์ไทย   พันธมิตร ไทยพีบีเอส ทรูโฟร์ยูโจว เถี่ย โจว ซิงฉือ ปริภัณฑ์ วัชรานนท์ ประพัฒน์ สินธพวรกุล สุภาพ ไชยวิสุทธิกุล โจว เสี่ยวตี้ สวี เจียว สุรพร ใจรัก ศิวพร เผือกผิวเอี่ยม ณัฐฐา หิรัญสถิตย์ ครูหยวน จางอี่ฉี กรรณิการ์ อยู่ยงสินธ์ เสาวลักษณ์ แซ่จิว ลักษณา วงษ์วิจิตสุข นายจ้าง เจิ้งจี่หล่ำ โฆษิต กฤษตินันท์ ธงชัย ชาญชำนิ พีรศักดิ์ เกษร จอห์นนี่ หวงเล่ย อรนุช ลาดพันนา  เสาวลักษณ์ แซ่จิว ปัณฑิตา เล็กเจริญ ครูเฉา Lee Sheung Ching สุภาพ ไชยวิสุทธิกุล วรวุฒิ วรเนตร สุภาพ ไชยวิสุทธิกุล ครูพละ Min Hun Fung ชานนท์ จำเนียรแพทย์   ปานเทพ รัตนติสร้อย ศิริชัย เจริญกิจธนกุล
# วิทยาลัยศิลปะ สื่อ และเทคโนโลยี มหาวิทยาลัยเชียงใหม่
วิทยาลัยศิลปะ สื่อ และเทคโนโลยี มหาวิทยาลัยเชียงใหม่  มีฐานะเป็นองค์กรในกำกับมหาวิทยาลัยเชียงใหม่ ในระดับเทียบเท่ากับคณะ

 ประวัติ 
วิทยาลัยศิลปะ สื่อ และเทคโนโลยี ก่อตั้งขึ้นเพื่อบูรณาการสาขาวิชาต่าง ๆ ที่เกี่ยวเนื่องให้มีความสอดคล้อง เพื่อสนับสนุนด้านวิชาการแก่กลุ่มอุตสาหกรรมในท้องถิ่น มหาวิทยาลัยเชียงใหม่จึงได้นำเสนอโครงการสร้างขีดความสามารถในการแข่งขันเน้นการพัฒนากลุ่มแข่งขัน อุตสาหกรรมการท่องเที่ยว หัตถอุตสาหกรรม และอุตสาหกรรมซอฟต์แวร์ในภาคเหนือ และได้นำเข้าที่ประชุมคณะรัฐมนตรี โดยได้รับอนุมัติโครงการในวันที่ 22 กรกฎาคม 2546 เป็นกรอบงบประมาณทั้งสิ้น 464.3 ล้านบาท และมี "โครงการจัดตั้งวิทยาลัยเทคโนโลยีสารสนเทศ การสื่อสาร สื่อและศิลปะ" ขึ้น สภามหาวิทยาลัย ในคราวประชุมครั้งที่ 6/2546 เมื่อวันที่ 23 สิงหาคม 2546 อนุมัติให้จัดตั้งวิทยาลัย โดยให้แก้ไขชื่อเป็น “วิทยาลัยศิลปะ สื่อ และเทคโนโลยี มหาวิทยาลัยเชียงใหม่" (College of Arts, Media and Technology) มีฐานะเป็นองค์กรในกำกับมหาวิทยาลัย ในระดับเทียบเท่ากับคณะ ที่ไม่เป็นส่วนราชการตามมาตรา 8 และ 9 แห่งพระราชบัญญัติมหาวิทยาลัยเชียงใหม่ พ.ศ. 2530 มีการบริหารงานเป็นอิสระจากระบบราชการมีการบริหารและการจัดการเทียบเท่ากับวิทยาลัยนานาชาติของมหาวิทยาลัยอื่น

หลักสูตรที่เปิดสอน
 หลักสูตรที่เปิดสอนในวิทยาลัยศิลปะ สื่อ และเทคโนโลยี มหาวิทยาลัยเชียงใหม่<span style="color:white"> ระดับปริญญาตรี<span style="color:white"> ระดับปริญญาโท<span style="color:white"> ระดับปริญญาเอกหลักสูตรวิทยาศาสตร์บัณฑิต (วท.บ.)
 สาขาวิชาวิศวกรรมซอฟต์แวร์ (หลักสูตรนานาชาติ)
 สาขาวิชาการจัดการสมัยใหม่และเทคโนโลยีสารสนเทศ (หลักสูตรภาษาไทยและนานาชาติ)
 สาขาวิชาแอนนิเมชันและวิชวลเอฟเฟกต์
 สาขาวิชาวิชาดิจิทัลเกม (หลักสูตรสองภาษา)
 สาขาวิชาบูรณาการอุตสาหกรรมดิจิทัลหลักสูตรวิทยาศาสตร์มหาบัณฑิต (วท.ม.)
 สาขาวิชาวิศวกรรมซอฟต์แวร์
 สาขาวิชาการจัดการความรู้และนวัตกรรม
 สาขาวิชาการจัดการเทคโนโลยีดิจิทัลหลักสูตรปรัชญาดุษฎีบัณฑิต
 สาขาวิชาการจัดการความรู้และนวัตกรรม

 ทำเนียบคณบดี 
 ทำเนียบคณบดีวิทยาลัยศิลปะ สื่อ และเทคโนโลยี มหาวิทยาลัยเชียงใหม่
คณบดีวิทยาลัยศิลปะ สื่อ และเทคโนโลยี มหาวิทยาลัยเชียงใหม่ รายนามคณบดี ระยะเวลาในการดำรงตำแหน่ง1. ผู้ช่วยศาสตราจารย์ ดร.ณพศิษฏ์ จักรพิทักษ์กรกฎาคม พ.ศ. 2546 -  กรกฎาคม พ.ศ. 2550
กรกฎาคม พ.ศ. 2550 - กรกฎาคม พ.ศ. 25542. ผู้ช่วยศาสตราจารย์ ดร.ปิติพงษ์ ยอดมงคลกรกฎาคม พ.ศ. 2554 -  ปัจจุบัน
# เจ้าจอมมารดาน้อย
เจ้าจอมมารดาน้อย สามารถหมายถึง
 เจ้าจอมมารดาน้อย ในรัชกาลที่ 1 ธิดาพระยาศรีสรราช (เมือง)  มีพระราชโอรสเป็นต้นสกุล ทัพพะกุล ณ อยุธยา
 เจ้าจอมมารดาน้อยแก้ว ในรัชกาลที่ 1 มีพระราชโอรสเป็นต้นสกุล พึ่งบุญ ณ อยุธยา
 เจ้าจอมมารดาน้อยระนาด ในรัชกาลที่ 2 มีพระราชโอรสเป็นต้นสกุล วัชรีวงศ์ ณ อยุธยา
 เจ้าจอมมารดาน้อย ในรัชกาลที่ 2 มีพระราชโอรสคือ พระองค์เจ้าชายขัตติยวงศ์ ไม่มีทายาทสืบสกุล
 เจ้าจอมน้อย ในรัชกาลที่ 2 บุตรีเจ้าพระยาเทพพลฉิม
 เจ้าจอมน้อยใหญ่ ในรัชกาลที่ 2 บุตรีเจ้าพระยานคร
 เจ้าจอมมารดาน้อยเมือง ในรัชกาลที่ 3 มีพระราชโอรสเป็นต้นสกุล คเนจร ณ อยุธยา
 เจ้าจอมมารดาน้อยลาว ในรัชกาลที่ 3 
 เจ้าจอมมารดาน้อยใหญ่ ในรัชกาลที่ 3 บุตรีเจ้าพระยานคร (น้อย ณ นคร)
 เจ้าจอมมารดาน้อยเล็ก ในรัชกาลที่ 3 บุตรีเจ้าพระยานคร (น้อย ณ นคร)
 เจ้าจอมน้อยสุหรานากง ในรัชกาลที่ 3
 เจ้าจอมมารดาน้อย ในรัชกาลที่ 4 พระราชนัดดาในสมเด็จพระเจ้าตากสินมหาราช มีพระราชโอรสเป็นต้นสกุล นพวงศ์ และสุประดิษฐ์ ณ อยุธยา
# ภูมิศาสตร์มนุษย์
thumb|right|คาร์ล ริทเทอร์ นักภูมิศาสตร์ชาวเยอรมัน - ถือกันว่าเป็นหนึ่งในผู้บุกเบิกภูมิศาสตร์สมัยใหม่ คู่กับ อเล็กซานเดอร์ ฟอน ฮุมโบลด์ท
ภูมิศาสตร์มนุษย์ เป็นหนึ่งในสองสาขาหลักของภูมิศาสตร์ ภูมิศาสตร์มนุษย์คือการศึกษาความเข้าใจและการใช้งานผืนโลกของมนุษย์ และกระบวนการที่มีผลกระทบต่อสิ่งนั้น มันเกี่ยวโยงกับทั้งสังคมศาสตร์และมนุษยศาสตร์

ภูมิศาสตร์มนุษย์นั้นโดยทั่วไปแตกต่างอยากมากจากภูมิศาสตร์กายภาพ โดยมันเน้นมากกว่าในการศึกษาแบบแผนที่จับต้องไม่ได้หรือเป็นนามธรรมรอบ ๆ กิจกรรมของมนุษย์ และเปิดรับวิธีวิจัยเชิงคุณภาพมากกว่า ภูมิศาสตร์มนุษย์รวมเอาแง่มุมทางมนุษย์ การเมือง วัฒนธรรม สังคม และเศรษฐกิจของสังคมศาสตร์เอาไว้ ในขณะที่จุดเน้นหลักของภูมิศาสตร์มนุษย์จะไม่ใช่ภูมิทัศน์เชิงกายภาพของโลก แต่มันก็เป็นไปไม่ได้ที่จะคุยเรื่องภูมิศาสตร์มนุษย์ โดยไม่พูดถึงภูมิทัศน์ทางกายภาพที่กิจกรรมของมนุษย์ดำเนินอยู่ในนั้น และโดยไม่พูดถึงภูมิศาสตร์สิ่งแวดล้อมซึ่งเป็นตัวเชื่อมสำคัญระหว่างมนุษย์และโลก

ภูมิศาสตร์มนุษย์นั้นมีความหลากหลายทั้งในวิธีวิทยาและทฤษฎี ซึ่งรวมถึงวิธีในแบบสตรีนิยม มาร์กซิสม์ หลังโครงสร้างนิยม ฯลฯ
และใช้ทั้งระเบียบวิธีเชิงคุณภาพ (เช่น ชาติพันธุ์วรรณาและการสัมภาษณ์) และเชิงปริมาณ (เช่น การสำรวจทางสถิติ, การวิเคราะห์ทางสถิติ, และการสร้างตัวแบบ)

สาขาหลักของภูมิศาสตร์มนุษย์ ได้แก่ วัฒนธรรม, การพัฒนา, เศรษฐกิจ, สุขภาพ, ประวัติศาสตร์, การเมือง, ประชากร, การท่องเที่ยว, และเมือง
# เจ้าจอมมารดาน้อย ในรัชกาลที่ 4
เจ้าจอมมารดาน้อย หรือ คุณหญิงน้อย (24 ตุลาคม พ.ศ. 2348 – ราวปี พ.ศ. 2398–2400) เป็นธิดาของพระอินทร์อภัย หรือ พระอินทอำไพ (อดีตสมเด็จเจ้าฟ้าทัศไภยในสมเด็จพระเจ้ากรุงธนบุรี) เป็นพระสนมคนแรกในพระบาทสมเด็จพระจอมเกล้าเจ้าอยู่หัว

 ประวัติ 
คุณหญิงน้อย เป็นธิดาลำดับที่ 2 ในจำนวนพระบุตร 13 องค์ของพระอินทร์อภัย พระราชโอรสในสมเด็จพระเจ้าตากสินมหาราชกับกรมบริจาภักดีศรีสุดารักษ์ลำดับสกลเก่าบางสกุล ภาคที่ 4 สกุลเชื้อสายพระราชวงศ์กรุงธนบุรี. พระนคร : พระจันทร์, 2481, หน้า ฆ, 17

ต่อมา สมัย ร.2 คุณหญิงน้อย ได้สนองพระเดชพระคุณเป็นหม่อมในสมเด็จพระเจ้าลูกยาเธอ เจ้าฟ้ามงกุฎ ได้ให้ประสูติพระโอรส 2 พระองค์ ก่อนที่พระสวามีจะผนวช และเสด็จเถลิงถวัลยราชสมบัติ คือ
 หม่อมเจ้าชายนพวงศ์ ประสูติเมื่อวันพฤหัสบดี เดือน 4 แรม 10 ค่ำ ปีมะเมีย ตรงกับวันที่ 6 มีนาคม พ.ศ. 2365 ต่อมาได้รับโปรดเกล้าฯ สถาปนาเป็นพระเจ้าบรมวงศ์เธอ กรมหมื่นมเหศวรศิววิลาส เมื่อ พ.ศ. 2396 กำกับกรมล้อมพระราชวัง และกรมพระคลังมหาสมบัติ ทรงเป็นต้นราชสกุล นพวงศ์ ณ อยุธยา
 หม่อมเจ้าชายสุประดิษฐ์ ประสูติเมื่อวันพุธ เดือน 6 แรม 14 ค่ำ ปีวอก ตรงกับวันที่ 26 พฤษภาคม พ.ศ. 2367 ต่อมาได้รับโปรดเกล้าฯ สถาปนาเป็นพระเจ้าบรมวงศ์เธอ กรมหมื่นวิษณุนาถนิภาธร เมื่อ พ.ศ. 2399 กำกับกรมพระคลังมหาสมบัติ ทรงเป็นต้นราชสกุล สุประดิษฐ์ ณ อยุธยา

หลังจากสมเด็จเจ้าฟ้าชายทัศไภย พระบิดาถูกประหารชีวิตเมื่อปีวอก พ.ศ. 2355 และเมื่อพระบาทสมเด็จพระจอมเกล้าเจ้าอยู่หัว ผนวชเป็นพระภิกษุ เมื่อปีวอก พ.ศ. 2367 ขณะนั้นหม่อมเจ้านพวงศ์และหม่อมเจ้าสุประดิษฐ์ มีพระชันษา 2 ปี และ 2 เดือน ตามลำดับ เจ้าจอมมารดาน้อยได้ไปอาศัยอยู่กับพระพงษ์นรินทร์ ผู้เป็นลุง  โดยหม่อมเจ้าสุประดิษฐ์ อยู่ในพระอุปถัมภ์ของสมเด็จเจ้าฟ้าจุฑามณี (พระบาทสมเด็จพระปิ่นเกล้าเจ้าอยู่หัว) ที่พระราชวังเดิม

เจ้าจอมมารดาน้อยถึงแก่อนิจกรรมในรัชกาลที่ 4 โปรดเกล้าฯ ให้พระราชทานเพลิงศพที่สวนท้ายวังของกรมหมื่นวิษณุนาถนิภาธร หลังพิธีพระราชทานเพลิงศพ พระบาทสมเด็จพระจอมเกล้าเจ้าอยู่หัวโปรดให้กรมหมื่นวิษณุนาถนิภาธรทรงสร้างวัดขึ้นในบริเวณนั้น แต่สิ้นพระชนม์เสียก่อนในปีจอ พ.ศ. 2405 ก่อนที่วัดจะสร้างเสร็จ จึงโปรดให้กรมหมื่นมเหศวรศิววิลาสทรงสร้างวัดต่อ แต่ก็สิ้นพระชนม์อีกในปีเถาะ พ.ศ. 2410  พระบาทสมเด็จพระจอมเกล้าเจ้าอยู่หัวจึงทรงรับเป็นผู้สร้างวัดต่อมาจนสำเร็จ พระราชทานนามวัดว่า วัดตรีทศเทพวรวิหาร มีความหมายว่า "เทวดาสามองค์เป็นผู้สร้าง"
# เซอร์ชา โรนัน
เซอร์ชา อูนา โรนัน (, ; เกิด 12 เมษายน ค.ศ. 1994) เป็นนักแสดงชาวไอริชที่เกิดในสหรัฐ เธอเป็นที่รู้จักจากการแสดงในภาพยนตร์แนวดรามาย้อนยุคหลายเรื่อง เธอได้รับรางวัลมากมาย รวมถึงรางวัลลูกโลกทองคำ และยังถูกเสนอชื่อเข้าชิงรางวัลออสการ์สี่ครั้ง และรางวัลแบฟตาอีกห้าครั้ง

โรนันเริ่มการแสดงในปี 2003 ในซีรีส์ทางการแพทย์ของไอร์แลนด์เรื่อง The Clinic และได้แสดงภาพยนตร์ครั้งแรกในเรื่อง รักครั้งใหม่หัวใจแอ๊บแบ๊ว (2007) จากนั้นเธอประสบความสำเร็จในวงการภาพยนตร์และเป็นที่รู้จักตั้งแต่อายุ 13 ปี จากการแสดงในภาพยนตร์เรื่อง ตราบาปลิขิตรัก (2007) ซึ่งทำให้เธอได้รับการเสนอชื่อเข้าชิงรางวัลออสการ์, รางวัลลูกโลกทองคำ และรางวัลแบฟตา สาขานักแสดงสมทบหญิงยอดเยี่ยมหน้า  10 สารพันต่างแดน, เซียร์ชา โรแนน นางเอกดาวรุ่ง โดย วิษณุ ศิริอาชารุ่งโรจน์. เดลินิวส์ฉบับที่ 24,153: วันอาทิตย์ที่ 29 พฤศจิกายน พ.ศ. 2558 แรม 4 ค่ำ เดือน 12 ปีมะแม ต่อมาเธอได้แสดงในภาพยนตร์ของปีเตอร์ แจ็กสันเรื่อง สัมผัสแค้นจากสวรรค์ (2009) ก่อนหันมาแสดงในภาพยนตร์แนวแอกชัน-ระทึกขวัญด้วยการรับบทเป็นนักฆ่าสาวในภาพยนตร์เรื่อง เหี้ยมบริสุทธิ์ (2011) และรับบทสมทบในภาพยนตร์ของเวส แอนเดอร์สัน เรื่อง คดีพิสดารโรงแรมแกรนด์บูดาเปสต์

โรนันได้รับคำชื่นชมและประสบความสำเร็จอีกครั้งเมื่อเธอได้รับการเสนอชื่อเข้าชิงรางวัลออสการ์เป็นครั้งที่สองในสาขานักแสดงนำหญิงยอดเยี่ยม จากภาพยนตร์ย้อนยุคเรื่อง บรุกลิน (2015) โดยเธอรับบทเป็นผู้หญิงชาวไอริชที่ต้องอพยพจากยุโรปมาใช้ชีวิตในสหรัฐ

ผลงานการแสดง
ภาพยนตร์

 ภาพยนตร์ที่ยังไม่ได้เผยแพร่

ปีเรื่องบทหมายเหตุ2007รักครั้งใหม่หัวใจแอ๊บแบ๊วอิซซี เมนสฟอร์ดThe Christmas Miracle of Jonathan ToomeyCelia Hardwickตราบาปลิขิตรักไบรโอนี ทัลลิส (ตอนอายุ 13 ปี)เล่นกลกับวิญญาณเบนจี แม็คการ์วี2008กู้วิกฤติมหานครใต้พิภพลินา เมย์ฟลีต2009สัมผัสแค้นจากสวรรค์ซูซี แซลมอน2010อาริเอตี้ มหัศจรรย์ความลับคนตัวจิ๋วอาริเอตี้พากย์เสียงภาษาอังกฤษแหกค่ายนรก หนีข้ามแผ่นดินอิรินา ซีลินสกา2011เหี้ยมบริสุทธิ์แฮนนาเปรี้ยวซ่า ล่าเด็ดหัวเดซี2012ไบแซนเทียม ล่าแวมไพร์อมตะเอเลนอร์ เว็บบ์2013เดอะ โฮสต์ ต้องยึดร่างเมลานี สไตรเดอร์ "แวนดา"ฮาว ไอ ลีฟว์ นาวเดซีจัสติน อัศวินวัยเกรียนทาเลียพากย์เสียง2014คดีพิสดารโรงแรมแกรนด์บูดาเปสต์อกาธาหุ่นมหาสนุก แผนลับจับวายร้ายนักเต้นบัลเลต์นักแสดงรับเชิญ ร่วมกับเลดีกากา, ทอม ฮิดเดิลสตัน, คริสท็อฟ วัลทซ์, แดนนี เทรโฮ, เจมส์ แม็กอะวอย, โคลอี เกรซ มอเรตซ์ ฝันร้าย เมืองร้างแรท2015สต็อกโฮล์ม, เพนซิลเวเนียเลอา ดาร์กอนฉายในเทศกาลภาพยนตร์ซันแดนซ์และนำออกเผยแพร่ทางโทรทัศน์ (ไลฟ์ไทม์)Weepah Way for NowEmilyNarratorVoiceบรู้คลินเอลิส เลซีย์2017ภาพสุดท้ายของแวนโก๊ะมาร์เกอริต กาแชเลดี้เบิร์ดคริสติน แม็คเฟอร์สันออน เชซิล บีชฟลอเรนซ์ พอนติง2018The Seagullนีนา ซาเรชนายาแมรี่ ราชินีแห่งสกอตส์สมเด็จพระราชินีนาถแมรีที่ 1 แห่งสกอตแลนด์2019สี่ดรุณีโจเซฟีน มาร์ช2020ฝังรักเราไว้...ในกาลเวลาชาร์ลอตต์ เมอร์ชิสัน2021 ก๊วนข่าวหัวเห็ด First Showgirlรอฉายในโรงภาพยนตร์ See How They Run Constable Stalkerกำลังถ่ายทำ

ละครเวที
 ปี เรื่อง ประพันธ์โดย บท โรงละคร2016หมอผีครองเมืองอาเทอร์ มิลเลอร์อบิเกล วิลเลียมส์โรงละครวอลเตอร์ เคอร์, บรอดเวย์ (แมนแฮตตัน)2021แม็คเบ็ธวิลเลียม เชกสเปียร์เลดี้แม็คเบ็ธโรงละครอัลเมดา, โรงละครเวสต์เอนด์ (ลอนดอน)
# อภินิหารเข็มทิศทองคำ
นักแสดง 
 ดาโกต้า บลู ริชาร์ด แสดงเป็น ไลรา
 แดเนียล เครค แสดงเป็น ลอร์ดแอสเรียล 
 นิโคล คิดแมน แสดงเป็น มิสซิสโคลเตอร์ 
 อีวา กรีน แสดงเป็น เซราฟินา เพ็กกาลา
 เบ็น วอร์คเกอร์ แสดงเป็น โรเจอร์ พาร์สโลว
  Clare Higgins แสดงเป็น มา คอสต้า
 จิม คาร์เตอร์ แสดงเป็น จอห์น ฟา

 แหล่งข้อมูลอื่นๆ 
 เว็บไซต์ทางการ; trailer
 
 ข้อมูลภาพยนตร์เรื่องอภนิหารเข็มทิศทองคำ